Kawanishi K-11

Το Kawanishi K-11 ήταν μονοθέσιο μαχητικό που αναπτύχθηκε για τα αεροπλανοφόρα του Ιαπωνικού Αυτοκρατορικού Ναυτικού την δεκαετία του 1920. Κατασκευάστηκαν μονάχα δύο πρωτότυπα, διότι ο τύπος δεν κάλυπτε τις ανάγκες του Ναυτικού και κατά συνέπεια δεν εντάχθηκε σε παραγωγή.

Σχεδιασμός και ανάπτυξη
Η Kawanishi ανέπτυξε το Κ-11 με ίδιους πόρους επιδιώκοντας να παρουσιάσει ένα αεροσκάφος που θα κάλυπτε τις απαιτήσεις του Ναυτικού για την απόκτηση νέου μαχητικού προς αντικατάσταση των Mitsubishi 1MF.Mikesh and Abe 1990, pp. 65, 165, 224. Ανταγωνιστικές προτάσεις, κατόπιν επίσημου αιτήματος του Ναυτικού, παρουσίασαν οι εταιρείες Aichi (το Aichi Type H), Mitsubishi (το 1MF9) και Nakajima.Mikesh and Abe 1990, pp. 65, 165, 224. Το K-11 ήταν ένα διπλάνο με πτέρυγες ίσου εκπετάσματος και σταθερό σύστημα προσγείωσης που προωθούνταν από εν σειρά κινητήρα BMW μέγιστης ισχύος των 500 hp. Η άτρακτός του ήταν μεταλλικής κατασκευής με υφασμάτινη επικάλυψη και οι πτέρυγές του ξύλινες.

Το αρχικό πρωτότυπο πραγματοποίησε την πρώτη του πτήση τον Ιούλιο 1927 και το 1928 ολοκληρώθηκε και δεύτερο πρωτότυπο, στο οποίο είχαν ενσωματωθεί τροποποιήσεις σε άτρακτο και ουραίο. Εν τέλει το Ναυτικό επέλεξε την πρόταση της Nakakima, το A1N, με συνέπεια να τερματιστεί η ανάπτυξη του Κ-11. Η Kawanishi αξιοποίησε τα δύο πρωτότυπα που κατασκεύασε ως αεροσκάφη επικοινωνιών/συνδέσμου.

Δείτε επίσης
 Συγκρίσιμα αεροσκάφη
Aichi Type H
Mitsubishi 1MF9
Nakajima A1N

Παραπομπές

Βιβλιογραφία

Κατηγορία:Μαχητικά αεροσκάφη
K-11
Κατηγορία:Αεροσκάφη ναυτικής αεροπορίας
Κατηγορία:Αεροσκάφη του Μεσοπολέμου